Söngstund er eitt af föstu dagskráliðum hér á Dokku . Söngstundin er alltaf haldin inn í innsta herberginu en þar eru börnin með merkt sæti . Þau voru mjög fljót að átta sig á því að þau ættu að setjast hjá myndinni sinn . Börnin hafa mjög gaman af því að fara í söngstund þó svo þátttakann í stundinni sjálfri er mismikil . Flest öllum lögunum sem við syngjum fylgja ákveðnar handahreyfingar og eru börnin fljót að læra þær . Við stálumst til þess að byrja að syngja jólalögin um miðjan nóvember þar sem svona lítil kríli þurfa sinn tíma til þess að læra þau . Vinsælustu lögin hjá þeim þessa dagana eru ,, Adam átti syni sjö “ og ,, Í skóginum stóð kofi einn “ . Í lok hverjar söngstundar eru alltaf tekin sömu tvö lögin , ,, Allur matur á að fara “ og ,, Við erum svangir krakkar á leiðinni í mat “ . Að því loknu dregur kennarinn mynd af einu barni í einu en það barn má fara fram og setjast við matarborðið . Þetta gerum við til þess að æfa þau í þolinmæði og að bíða eftir að röðin komi að þeim . Það tók þau smá tíma í byrjun að átta sig á því að þau voru ekki að missa af neinu þó svo þau fengu ekki að fara fyrst en í dag eru þau öll orðin rosalega dugleg og bíða í sætinu sínu þangað til myndin þeirra kemur .